Treball social sanitari rural | Blog EAP Navàs-Balsareny\n← L’OMS revela 11 hàbits quotidians que danyen al cervell\n061, el telèfon de salut de Catalunya →\nArreu de Catalunya hi ha centres de salut on trobareu diferents professionals. Els més populars són els professionals de medicina i els d’infermeria, però també n’hi ha d’altres que són menys coneguts però no menys importants per donar un bon servei a la ciutadania i per aconseguir un bon funcionament del centre d’atenció primària (CAP): el personal de gestió i serveis, l’auxiliar d’infermeria, el d’odontologia, el de treball social i les llevadores.\nLa salut no és només l’absència de malaltia, sinó que és un estat complet de benestar físic, mental i social\nEl motiu pel qual trobeu professionals amb disciplines tan diverses és que la salut no és només l’absència de malaltia, sinó que és un estat complet de benestar físic, mental i social i, per tant, és necessari que els serveis sanitaris tinguin perfils professionals diferents per aconseguir l’atenció completa de cada persona i per poder donar una solució global a la seva situació social i sanitària.\nUn dels perfils professionals que avui dia podeu trobar dins el món sanitari és el del treballador social sanitari, que és aquell professional que té com a objectiu millorar l’entorn social desfavorable que agreuja l’estat de salut de les persones. Dins del treball social sanitari hi ha activitats individuals, grupals i comunitàries; activitats dirigides al malalt directament o al malalt, a la seva família i al seu entorn; i activitats en el centre o a domicili.\nEl treballador o treballadora social ha de tenir empatia i, en moltes ocasions, imaginació per trobar una solució a la problemàtica que es presenta al despatx.\nEl treballador social ha de ser una persona que sàpiga adaptar-se a les circumstàncies de cada moment, del lloc on treballa i dels usuaris a qui atén. Ha de tenir empatia i, en moltes ocasions, imaginació per trobar una solució a la problemàtica que es presenta al despatx ja que cada família, cada situació i cada persona és diferent, com també ho són els diversos professionals amb qui cal coordinar-se i treballar, i és necessari saber quins són els millors recursos existents i els més adequats en cada circumstància.\nAutor: Elena Pelegrín\nEl nombre de professionals i les hores de dedicació de cadascun s’adapten a la zona i a la població que s’ha d’atendre, i a les característiques socials i geogràfiques, tenint presents els serveis i recursos, i la proximitat i l’accessibilitat a aquests. En zones rurals, l’índex de població envellida és més elevat i també ho és el nombre de cases aïllades; això vol dir que sent aquestes persones les que necessiten més recursos, sovint són les que tenen més dificultat per accedir-hi i, per tant, aquelles a qui cal una atenció més propera.\nAlgunes funcions dels treballadors socials no depenen de si treballen en una zona urbana o rural: orienten i informen sobre recursos i realització de tràmits, donen suport als malalts i llurs famílies, s’ocupen de la coordinació entre recursos propis i amb els d’altres institucions, fomenten activitats comunitàries, etc.\nPerò hi ha altres funcions que tenen més pes dins el treball social sanitari rural a causa de les característiques pròpies del territori, com ara l’atenció domiciliària. En zones rurals, la població sol estar més envellida: trobem persones grans amb algun nivell de dependència que, en moltes ocasions, tenen els fills lluny o bé no en tenen, i que de vegades ni tan sols disposen de veïns a prop. Ateses les seves circumstàncies socials i territorials, aquestes persones no es poden desplaçar i són els professionals els qui han d’anar a visitar-los a domicili.\nÉs en aquest entorn que, com a treballadors socials sanitaris, cerquem formes innovadores de treballar: per exemple, la creació de grups d’ajuda mútua o de cuidadors informals en zones rurals petites, que ajuden a evitar la claudicació del cuidador (si n’hi ha) i l’ingrés residencial definitiu. Per tal d’acostar el centre d’atenció primària a la ciutadania, col·laborem en cursos i xerrades organitzades per entitats del poble: cursos per a persones nouvingudes, Programa espai-família (dirigit a mares i pares amb infants), etc.\nEs diu que als pobles les relacions són més personals i més íntimes, i això és una característica que també es compleix en l’àmbit de la salut. Als pobles, on tothom es coneix i on els professionals del CAP són els de tota la vida, s’aconsegueix un tracte més “de tu a tu”, més personal. Aquest coneixement ens facilita l’atenció a les persones. També hi ha una millor xarxa veïnal i, en general, un suport familiar que compensa les dificultats.\nEls treballadors socials volem estar al costat de les persones que pateixen.\nEn qualsevol cas, sigui en una zona urbana o en una zona rural, els treballadors socials volem estar al costat de les persones que pateixen una o diverses problemàtiques sociosanitàries, amb l’objectiu de poder millorar o “suavitzar” aquella situació que els ha tocat viure.\nAquesta entrada s'ha publicat en Ciutadania, Informació a la ciudadania i etiquetada amb treball social sanitari rural. Afegiu a les adreces d'interès l'enllaç permanent.


Els propietaris esperen mesures més ambicioses el 2020 per pal·li\nNoticies » Economia 31 de desembre, 2019\nL'Associació de Propietaris de Béns Immobles espera que el 2020 es comencin a aplicar mesures per pal·liar el problema de l'habitatge. Considera que fins ara no s'hi ha fet gaire.\nPascual Gracia, president de l'Associació de Propietaris de Béns Immobles, ha afirmat que les mesures que s'han implementat des de l'executiu per solucionar el problema de l'habitatge només han servit per sortir del pas. Ha afegit que això inclou la renovació automàtica dels lloguers que vencien el 2019 i que també s'aplicarà aquest any vinent.\nGracia ha dit que voldrien que, al més aviat possible, s'apliquin mesures molt més ambicioses. Entre elles creu que s'haurien d'incloure incentius fiscals per a la construcció de pisos de lloguers assequibles. També que l'administració sigui més àgil a l'hora de facilitar terrenys on es puguin fer pisos amb arrendaments més econòmics.\nPerò, el que creuen més important és que el Principat es doti, finalment, d'un marc legal estable en aquest àmbit i que els comuns proporcionin les dades sobre l'impost de l'inquilinat per poder tenir informació més fiable sobre el cost real de l'habitatge.\nAquest ha estat sense dubte un dels temes candents de debat de l'any que s'acaba. Per exemple, durant la recent campanya electoral diversos candidats van assegurar que farien que els comuns posessin més eines per solucionar aquesta qüestió. Entre les propostes hi havia la cessió de terrenys destinats a fer habitatges amb lloguers més baixos.


▶ Classes de DANSES POLINÈSIES Barcelona - Bailongu\nCurs de danses polinèsies\nSensualitat, elegància, hospitalitat, alegria, culturai feminitat. Aquest curs et transportarà directament a les illes més belles del pacífic.\nPer què ballar danses polinèsies?\nExercitaràs tot el teu cos\nTreballaràs molt amb l'equilibri i amb el pes.\nReforçaràs la teva autoestima.\nMilloraràs la teva coordinació corporal i la sincronització del moviment amb la música.\nQuè són les danses polinèsies?\nLes danses polinèsies són danses que es practiquen a Hawaii, Tahití, Samoa... i que representen moments i hàbits de la vida quotidiana dels pobles polinesis. Aquestes danses presenten ritmes basats principalment en moviments de maluc, cames, gestos i mans, moltes vegades acompanyades per cants i poesies.\nHoraris i preus de Danses Polinèsies (noies)\nDanses polinèsies dimarts 19-19.55h\nDanses polinèsies dijous 12-12.55h\n5 Motius per triar els nostres cursos de Danses Polinèsies (noies)\nEls nostres alumnes de Danses Polinèsies (noies) també trien ...


Introducció a l'analítica web Servei de Desenvolupament Empresarial ICEC\nHome > Agenda > Introducció a l'analítica web\nIntroducció a l'analítica web\n11 oct 10:00-12:30 EN LÍNIA tancada\nCom podem utilitzar el nou Google Analytics (GA 4.0.) per millorar el ROI del nostre web\nSense informació de com actuen els nostres clients o usuaris, es fa impossible determinar estratègies i futures accions per millorar la rendibilitat de la nostra inversió (ROI). En aquest seminari explicarem com podem treure el màxim profit d’aquesta eina: des de la configuració inicial, entendre’n i aprendre’n les mètriques més importants, fins a crear un panell propi de control personalitzat.\nAquest 2022 ja fem servir la nova versió de Google Analytics: GA4. Treballarem amb la versió 4.0 i explicarem també com poden migrar els qui actualment fan servir la versió Universal.\nRecordeu que aquest seminari web és d’introducció i està orientat a usuaris que fan servir Analytics a nivell bàsic.\nOBERTURA D'INSCRIPCIONS: 28/09 a les 10.00 h\nConfiguració inicial. Punts necessaris del funcionament tècnic d’Analytics 4.0 al nostre web. Alta, inserció del codi, definició, organització i de la propietat. Definició del concepte d’esdeveniment (event) com a base del funcionament del nou 4.0.\nConceptes bàsics de les dimensions i les mètriques. Navegació per les opcions generals. Repàs i característiques principals del cicle de vida, l’usuari i els esdeveniments.\nInformes personalitzats. Com es defineixen i es configuren a mida informes bàsics d’analítiques.\nIntroducció als segments i configuració d’objectius. Ajuda i recursos addicionals.\nLlicenciat en Ciències Empresarials, especialitat en management internacional. Màster en Finances i màster en Internet Management per l’Institut Català de Tecnologia (ICT).\nÉs professor de cursos i seminaris de màrqueting digital internacional, en més de 30 organismes, com cambres de comerç, patronals i universitats com la Universitat de Barcelona (UB) i l’Escola de Comerç Internacional (ESCI-UPF).\nVa ser el primer professional autoritzat per Google a Espanya a impartir els seminaris oficials de Google Ads (2007, AdWords Seminar Leader), i és professional autoritzat des del 2005.\nActualment és codirector del màster en Administració de Negocis Digitals (e-business & e-commerce) de la Universitat de Barcelona (UB).\nEn el món empresarial, és el director de Reexporta, agència de digital performance marketing que des del 2004 duu a terme accions a internet arreu del món. Imparteix més de 50 sessions formatives a l’any.\nGoogle Analytics s’ha convertit en l’eina bàsica per a qualsevol microempresa o pime que vulgui mesurar els resultats de les seves accions a internet, especialment de les accions que tenen lloc a la seva pàgina web. Descobreix com mesurar les teves accions de màrqueting digital.\n11-10-2022. 10:00h-12:30 hores\nLes inscripcions s'obriran el dia 28/09/2022 a les 10:00h


Molts, de bona fe, comencem la setmana amb la sensació de què hem tocat fons. Un President del Govern que ens avergonyeix a tots amb uns sms d'ànim a un presumpte delinqüent que s'ha fet ric acumulant part dels diners que uns empresaris lliuraven al PP para després, segons s'observa en el sumari, obtenir contractes multimilionaris d'obra pública. Ara li toca al Jutge estrènyer el cèrcol per poder treure a la llum tant vici incrustat en la nostra política quan aconsegueix el poder.\nAvui, potser podrem saber una mica més sobre aquesta tenebrosa trama. Encara que, els confesso que personalment sóc molt pessimista sobre aquest tema. L'aparició en escena de l'ex Jutge Gómez de Liaño, no em tranquil·litza molt, perquè és un advocat defensor que té pendent un assumpte personal amb l'esquerra d'aquest país, especialment amb els socialistes que li van arruïnar la carrera judicial, per la qual cosa els seus consells legals no crec que animin massa al seu client a explicar la veritat a canvi d'un "perdó parcial" de la pena que caigut al damunt. Si a aquest condicionant li afegim que segons El Mundo a la dona de Bárcenas, exsecretària de Jorge Verstringe quan aquest era el de la fi de Fraga, la hi està utilitzant com a" moneda de canvi " perquè Bárcenas tingui la boca callada, doncs ja tenim damunt de la taula jugo un full que solament l'opinió pública i el Jutge Ruz solament podrien tombar si a l'ara empresonat tresorer del PP li entra un "encreuament mental" i es decideix a explicar-nos tot el que sap fent oïdes sordes dels consells legals i de l'assossec familiar.\nI mentre això passa a Madrid, aquí en "el Paradís" altre President, el del Barça es disposa a fugir com el seu homologo Rajoy de la premsa i refugiar-se en els braços del Grup Godó per ser entrevistat per un Josep Cuni, que àdhuc sent inflexible amb ell, no pot suplir, de cap de les maneres a tota la premsa catalana que es va a quedar amb les ganes de preguntar-li moltes de les coses que a ell no li agradaria que li preguntessin. El seu no és buscar la pau en la família blaugrana, sinó covardia institucional que deixa al club en mans dels quals volen controlar la institució sigui com sigui i costi el que costi. Tampoc, en aquesta història els "germans Guardiola" surten molt bé parats després de la seva palpable "conspiració" per portar-se a Thiago Alcántara al Bayern. L'estratègia, ben perpetrada i brillantment executada mitjançant "baralla veïnal" que a ningú importa, però que pretenia aconseguir i ho va aconseguir, per mitjà del dissimulo camuflar el que realment estava passant (diuen, que vas dir, que jo havia dit que deien....) ja està bastant clara i ha col·locat a cadascú davant el soci i seguidor culé en el lloc que li correspon.\nPer això el dilluns, comença malament i tant de bo acabi millor, perquè res resulti al final com sembla i tots puguem, tornar aviat, a la normalitat de la crisi i amb ella a les malediccions contra la Troica que ens asfixia, i que amb aquestes baralles internes segueix fent de les seves mentre dissimula mirant el pas dels avions.


de secà: Avui estic trist\nEl ser humà es una màquina molt complexa, i jo, encara ho sóc més. Em costa expresar els meus sentiments i, molts cops fins i tot entendre'ls. No saber-te expresar es xungo i no entendre't a tu mateix encara més, perquè la veritat, es que tot plegat no et deixa excempt de sentir. Avui puc afirmar que estic trist. Si, ja ho ser, aníma't i tot això, però el que tinc clar es que estic trist. Tinc un sentiment definit i, en el meu cas, això ja és molt. Així que em quedo amb ell, sentint tot el que he de sentir.\nA vegades quan estàs perdut, tens ganes trencar amb tot, com de tornar a començar i intentar estar més atent amb un mateix, per entendre't millor, perquè et sembla que el punt en el que estàs no arribaràs a entendre'l mai.\nMolts cops les cançons em transmeten sensacions, serà per això que m'agrada la música, m'ajuda a experimentar sentiments, sensacions. Avui un parell de cançons de SOBER - ARREPENTIDO\nI SOBER - HOMBRE DE HIELO\nPublicat per de secà a 19:14\nT'entenc, no sóc tan complexa com tu però t'entenc. A vegades pot costar definir perquè s'està bé o malament, perquè tot es resumeix en sentir-te d'una d'aquestes maneres, llavors matises. Tu estàs malament avui xq et sents trist, has pogut definir aquest sentiment q ja és.\nPenso que és bo escoltar-nos a nosaltres mateixos per poder-nos entendre i conèixe'ns. Ara, no sé si cal trencar amb tot.\nNo podia estar més d'acord amb tu en el que has dit de la música.\nArrepentidooooo...sin un motivo que me hagaaaa...jejej Què, fem un SingStars? Érem superestrellas no? La segona cançó no la coneixia, m'ha agradat, jo també en conec un que de vegades és un home de gel.\nVa, anima't! encara q sigui més fàcil de dir q de fer. I perdó pel cometari-post!\n18 de desembre de 2007 a les 20:18\nA vegades no sabem per que estem malament,pero de vegades no ens ho volem dir per no obrir mes la ferida.\n19 de desembre de 2007 a les 7:33\n20 de desembre de 2007 a les 0:15


JxCat, sobre Màxim Huerta: “El rentat de cara del règim del 78 ha durat dies”\nEl vicepresident del Parlament i diputat de JxCat, Josep Costa, ha insistit aquest dimecres que el ministre de Cultura, Màxim Huerta, no té un “perfil adequat” per ser ministre, després que s’hagi sabut que va defraudar 218.332 euros a Hisenda. Per això des de JxCat conclouen que “el rentat de cara al règim del 78 ha durat dies”.\n“Se suposava que aquest govern s’havia investit per passar pàgina de la corrupció i dels escàndols econòmics del PPC, i no ha durat ni uns dies que ja tenim més escàndols econòmics i de falta d’honestedat del govern”, ha assegurat Costa. A principis de juny, el grup parlamentari de JxCat ja va demanar al president espanyol, Pedro Sánchez, que no tirés endavant la presa de possessió de Huerta pels comentaris “denigrants, insultants, xenòfobs i sexistes” que l’actual ministre de Cultura va publicar a les xarxes.\nD’altra banda, Costa també s’ha pronunciat sobre els escorcolls a Girona i ho ha vinculat a la notificació del manament de presó a Iñaki Urdangarín. “L’agenda diu que avui el cunyat del rei va als jutjats de Palma, aquesta és la notícia d’avui”, ha sentenciat.


Wonder Woman se suma a la moda dels 80s.\n10 de Desembre de 2019 10 de Desembre de 2019 RV0\nSerà el 5 de juny de 2020 (data d’estrena USA) quan arribi la segona part de les aventures de Diana Prince titulada: “Wonder Woman 1984”. Tenim un primer tràiler que ens deixa amb ganes de molt més.\nRobbie Williams ens regala 28 nadales.\n27 de Novembre de 2019 26 de Novembre de 2019 RV0\nEl nou disc de Robbie Williams: “A Christmas Present”, està dedicat íntegrament al nadal. Es tracta de un doble disc amb 28 cançons o hi trobem versions de cançons de nadal i fins i tot temes que ha composat l’artista britànic expressament per la ocasió.\nT’imagines a Ariana Grande, Miley Cyrus i Lana del Rey juntes en una cançó?\n13 de Setembre de 2019 RV0\nDoncs no cal que somïis més, avui s’ha fet públic aquest tema que interpreten les tres artistes conjuntament, i que pertany a la banda sonora del “reboot” de la saga Charlie’s Angels dirigit per Elisabeth Banks. El film s’estrena al novembre i us deixem aquí el videoclip i el tràiler perquè els gaudiu. […]\nJa tenim aquí el nou single de Taylor Swift.\n16 d'Agost de 2019 RV0\nDoncs si, avui divendres 16 d’agost de 2019 i tal com ens havia anunciat l’artista, tenim nova cançó de Taylor swift. Aquest nou single serà dins el seu proper àlbum que surt a la venda el divendres 23 d’ agost: “Lover and will”.\nHarry Styles no serà el príncep Éric al “reboot” de La Sireneta.\n14 d'Agost de 2019 RV0\nFa unes setmanes us dèiem, que el músic i actor britànic tenia tots els números per ser el príncep de la Sireneta. Ara salta la notícia que Harry Styles hauria rebutjat el paper. Disney continua buscant actor que acompanyin a: Halle Bailey, Melissa McCarthy, o fins i tot Javier Bardem (aquest per confirmar encara).\n9 d'Agost de 2019 RV0\nEl nou single de l´artista Katy Perry es diu “Small Talk”. És el tercer single que publica aquest 2019 mentre esperem el nou àlbum.\nEs subhasta el primer còmic de Spider-Man, un dels més buscats del món.\n6 d'Agost de 2019 RV0\nLa subhasta es organitzada per Catawiki. Es tracta del còmic: Amazing Fantasy Nº15 del 1963. És el primer còmic o apareix el l´home aranya i el darrer cop que es va subhastar va passar del milió de dòlars.\nLa nova cançó de Sam Smith sona així de bé.\n22 de Juliol de 2019 RV0\nDivendres es publicava i ja el tenim sonant com a novetat a Hit103. Segon single que Sam Smith llença aquest 2019 i serà dins el seu proper àlbum.\nMaria Jacobs, parla de música Hit103.\n19 de Juliol de 2019 RV0\nAvui a Hit103, posem en marxa una col·laboració amb la Maria Jacobs. Periòdicament la tindrem als matins de Hit103 per parlar-nos de música des de un punt de vista i aspectes molt particulars. Voleu saber de que estem parlat? Doncs aquí teniu la primera entrega.\nSerà Harry Styles el príncep Eric al “remake” de la Sireneta de Disney?\n17 de Juliol de 2019 RV0\nDoncs no són només rumors sinó que ha transcendit que Disney vol que Harry Styles sigui el príncep Eric a la nova versió de la Sireneta. Fa pocs dies ja descobríem que la cantant Halle Bailey seria Ariel. Si es confirma aquesta notícia tindríem una parella molt musical com a protagonista del film.\n15 de Juliol de 2019 RV0\nDoncs si, després del “Dancing with a estranger” amb Normani tenim nou single apunt de publicar-se. Serà aquest divendres i suposem que és un tastet més d´un nou àlbum que podria aparèixer abans no acabi l´any (el tercer de Sam Smith). La nova cançó es diu “How do you sleep”, ja la tenim però no […]


Poeta i promotor cultural menorquí instal·lat al Rosselló, on conegué i s'amistançà amb els germans Josep-Sebastià Pons i Simona Gay, també poetes, amb qui desenvolupà un activisme catalanista i occitanista que es traduí en publicacions i escrits de gran rellevància per la pervivència del català a la Catalunya Nord.\nS'inicià entorn del món jocfloralesc, escenari que fou avantsala de la seva producció poètica madura: La sorra calenta (1943 i 1967), Llucifer (1966), El vent fútil (1967) i Els ocells morts (1969). A més, va escriure dues monografies sobre Verdaguer i la novel·la Els divins extravagants, encara inèdites.\nMorí l'any 1970 amb un bon nombre d'escrits inèdits sense publicar que, en part, s'han perdut. L'any 2003 veié la llum una Antologia poètica fruit de l'esforç de l'Institut Menorquí d'Estudis, i el 2007 en sortí una altra en francès.\nContingut elaborat en col·laboració amb l'AELC (Gumersind Gomila) per Nausica Solà.\n''Amb un àngel al costat et fuig la son i la gana. Qui ha dit que la terra no és plana?''


Cal mobilitzacions de llarga durada | El bloc de l'Aitor Blanc\n← Units i unides per anar més enllà d’una Vaga General\nJa n’hi ha prou! El dia 29M a Gramenet farem Vaga! →\nCal mobilitzacions de llarga durada\nPosted on Març 22, 2012\tby aitorgramenet\nLlegia una entrevista a Diego Cañamero, portaveu nacional (si, nacional andalús) del Sindicat Andalús de Treballadors (SAT). En aquesta entrevista es destacava un titular: “Són necessàries mobilitzacions que es mantinguin en el temps“.\nAquesta reflexió anava a lligada al context d’eleccions autonòmiques que viuran aquest cap de setmana a Andalusia. En aquesta, es remarcava la coordinació realitzada pel SAT amb organitzacions a l’esquerra de CCOO i UGT per plantejar mobilitzacions i accions conjuntes.\nAquesta reflexió, molt encertada, es pot fer emmirallant-se en la convocatòria de Vaga General. Al marge de la idea unitària de lluitar contra la reforma laboral (alguns per acabar negociant-la i d’altres per derogar-la), cal que es visualitzin alternatives existents. El plantejament de la necessitat de mobilitzacions que es mantinguin en el temps és més que real, és una obvietat.\nDes del SAT plantejaven el treballar per tal que després de les eleccions autonòmiques a Andalusia es plantejin unes lluites més permanents en el temps. Abans deia que era una obvietat, ja que si és veritat que les mobilitzacions puntuals són molt importants, el que realment acaba incidint en la societat és l’organització constant. És a dir, i exemplificant, convocar una Vaga General d’un dia és necessari, però encara és més necessari que aquesta mobilització generada perduri en el temps i això es fa amb amb la organització i la coordinació. Com també he dit anteriorment, cal que es visualitzin alternatives, al marge de poder-se establir punts de trobada generals. És a dir, que amb els esforços que es facin des d’organitzacions sindicals, polítiques i socials a l’esquerra de partits i sindicats tradicionals, s’ha de vehicular una organització social que perduri en el temps, amb la mobilització.\nDes del meu punt de vista, la convocatòria de Vaga General pel 29-M hauria de servir com a punt de partida (agafant tota la feina ja feta anteriotment) per definir les alternatives existents, clarificant els espais de treball de cadascú (des de l’àmbit social, polític i sindical – encabint des d’organitzacions polítiques anticapitalistes, sindicats de base i de classe, associacions juvenils, estudiantils i locals i casals autogestionats).\nAmb tot això, cal tenir, en la visualització, tota l’experiència d’idees acumulades pel moviment 15-M (indignats) en els diferents pobles, barris i ciutats per traspassar la barrera de la indignació cap a la de l’acció i organització col·lectiva per establir organimes de coordinació, acció i mobilització conseqüents i anticapitalistes amb un discurs clar de defensa dels drets dels treballadors i treballadores, organitzacions de classe.\nAmb aquestes reflexions vinc a dir, que cal treballar aquesta Vaga General, no només per derogar la Reforma Laboral, si no que cal treballar-la tot pensant en el “i després què?”. Això, crec, és limportant. Vivint en una societat capitalista, on cada dia és visualitzen més les seves contradiccions, les agressions i atacs cap al conjunt de la classe treballadora, d’allò ara anomenat el 99%, seran cada vegada més obertes i constants, fet que em porta a fer tota aquesta reflexió: visualitzar alternatives en lluites puntuals, i organitzar aquestes alternatives en base a la coordinació i a la mobilització permanent, després de les lluites.\nRT @CUPBerga: Enhorabona @PCercs, seguim lluitant per consolidar el Berguedà com a comarca sostenible. #airenet regio7.cat/bergueda/2020/… 19 minutes ago


El PSC orgullós de la municipalització de l’aigua a Terrassa\n25 de juliol de 2018 PSC Terrassa política, TerrassaNo comments\nLa comissió executiva del PSC local ha celebrat una reunió de treball aquest dilluns, en la que s’ha acordat fer públic el següent comunicat\nL’Executiva del PSC Terrassa vol mostrar la seva satisfacció pels darrers passos que l’Ajuntament de Terrassa ha realitzat per fer efectiu el canvi de model en el servei d’abastament d’aigua.\nEl Partit dels Socialistes de Catalunya sempre ha considerat que cada municipi ha d’escollir aquell model de gestió – pública, privada o concertada – que millor s’adapta a la seva realitat, i a Terrassa, el PSC ha optat pel model públic després d’una llarga concessió de 75 anys a una empresa privada.\nTan des del PSC com des del PSOE, mai s’ha treballat en contra d’un o altre model. De fet, en els darrers temps les dues ciutats que han efectuat processos de remunicipalització d’aigua són Terrassa i Valladolid, ambdues amb governs socialistes.\nA Terrassa, el PSC ho hem fet convençuts que aquest canvi serà positiu i suposarà un clar benefici per a la ciutadania.\nA l’inici de la concessió de 1941, la prioritat era fer arribar l’aigua a les llars, a les fàbriques, als locals, etc. Actualment, l’aigua és en un dret bàsic de caràcter social, ambiental, que cal gestionar de manera transparent, amb objectius de responsabilitat i sostenibilitat per la salvaguarda de les generacions futures.\nAixí mateix, volem destacar la fermesa demostrada per l’Alcalde i primer secretari de la nostra agrupació, Alfredo Vega i també pel Tinent d’alcalde de Territori i Sostenibilitat i secretari de Territori i Medi ambient al PSC Terrassa, Marc Armengol, en els moments decisius d’aquest important canvi de model d’un servei bàsic.\nLa direcció socialista local es referma doncs, en la voluntat de recuperar la gestió d’aquest servei bàsic i celebra els últims acords adoptats per l’Ajuntament en aquest sentit:\nEl Ple Municipal del 22 de març de 2018 va aprovar definitivament la forma de gestió directa del servei d’abastament d’aigua mitjançant una entitat pública empresarial local, “TERRASSA CICLE DE L’AIGUA, EPEL”.\nEl dia 1 de juny de 2018 l’empresa EPEL inicia les seves activitats i està previst que assumeixi efectivament el servei el dia 10 de desembre, quan finalitzi la pròrroga forçosa de sis mesos més a l’empresa concessionària.\nEl ple del 19 de juliol va aprovar el Reglament de l’Observatori de l’Aigua de Terrassa (OAT), l’òrgan que articularà la participació de la ciutadania en la definició de les polítiques i en les decisions estratègiques que afectin al servei d’abastament d’aigua municipal.\nDes de la responsabilitat, hem avançat de manera tenaç cap a la gestió pública de l’aigua, que ha esdevingut sense cap dubte el tema principal d’aquest curs polític. Això ha estat possible també gràcies al suport de la resta de formacions presents al Consistori, TEC, ERC-MES i CUP, que junt a nosaltres han defensat el canvi de model; i a la gran tasca feta per la Taula de l’aigua de Terrassa i altres entitats socials que entenien que recuperar aquest bé bàsic per a la ciutadania era una prioritat que calia defensar. A tots ells i elles, agraïm la seva feina i compromís.\nTagged: aigua municipalitzacio PSC Terrassa\nNou vehicle elèctric per a la Policia Municipal de Terrassa


Interior cedeix dues emissores de la xarxa d'emergències RESCAT a l’Ajuntament d’Altafulla\nEls dos terminals s’ubicaran a partir d’ara a l’edifici de l’Ajuntament, a la plaça del Pou, i a la comissaria de la Policia Local, al carrer Marquès de Tamarit\nEl Departament d’Interior de la Generalitat de Catalunya ha formalitzat aquest matí el conveni de col·laboració amb l’Ajuntament d’Altafulla mitjançant la cessió de dos terminals de la xarxa Rescat per a les comunicacions de l’Associació de Voluntaris i Voluntàries de Protecció Civil (AVPC) i la Policia Local. L’acte ha comptat amb l’alcalde en funcions d’Altafulla, Fèlix Alonso; el regidor de Protecció Civil en funcions, Michael Preuss; el sotsinspector de la Policia Local d’Altafulla, Àngel Fernández; l’enginyer municipal, un responsable de l’AVPC d’Altafulla, i quatre tècnics del Centre d’Emergències de Catalunya (CECAT).\nRESCAT és una xarxa pública que es caracteritza per l’ús eficient de la banda de freqüències d’emergències i seguretat, la possibilitat de comunicacions xifrades i sobretot una bona cobertura urbana i rural.\nEl Departament d’Interior es fa càrrec del cost de les emissores i cedeix, de forma gratuïta i de manera temporal, el dret d'ús d’aquests dos terminals de la xarxa Rescat a l'Ajuntament d’Altafulla; i per la seva banda, el consistori es compromet a què els voluntaris de Protecció Civil i els agents de la Policia Local que utilitzin els terminals RESCAT en facin un ús correcte, i que, comuniquin directament al Centre de Coordinació Operativa de Catalunya de Protecció Civil de la Generalitat (CECAT) les situacions de risc o incidències rellevants que es puguin produir.\nLes dues emissores romandran a les dependències municipals de la plaça del Pou, i a la comissaria de la Policia Local, al carrer Marquès de Tamarit, per a les comunicacions de Protecció Civil amb el CECAT.


Les jugadores de la selecció dels Estats Units, campiones del món, amenacen de fer vaga per discriminació - Esport3 - TV3 i Catalunya Ràdio\nLes jugadores de la selecció dels Estats Units, campiones del món, amenacen de fer vaga per discriminació\nLes jugadores nord-americanes, amb tres Mundials i quatre ors olímpics, reclamen les mateixes condicions que la selecció masculina, que és irrellevant en el concert internacional\n21/11/2016 - 17.19\nLes jugadores dels Estats Units aixequen el trofeu que les acredita com a campiones del món l'estiu del 2015\nLes jugadores dels Estats Units han amenaçat d'anar a la vaga si no obtenen les mateixes condicions que els seus companys de la selecció masculina. "Estem disposades a fer tot el que calgui per obtenir el nostre objectiu", va dir Carli Lloyd, la davantera estrella del "team USA". La reclamació és principalment econòmica, però també afecta el dia a dia de l'equip; per exemple, les condicions de desplaçament: les noies voldrien poder viatjar en classe "bussiness", com els nois.\nLes demandes de les jugadores estan fonamentades: els Estats Units són vigents campions del món de futbol femení, mentre que els seus homòlegs masculins no tenen rellevància internacional. A més, segons dades que publiciten les jugadores, la Federació Nord-americana obté un benefici d'uns 5 milions de dòlars l'any en tots els conceptes pel que fa a l'equip femení, mentre que els nois registren pèrdues per valor d'un milió de dòlars.\n"Som el millor equip del món i ens mereixem ser tractades com els nois", diu Morgan Brian. "Les projeccions de la mateixa Federació demostren que els aportem diners; és injust que ens paguin menys", rebla Becky Sauerbrunn. La selecció nord-americana femenina compta amb tres Mundials i quatre ors olímpics. L'equip masculí, per la seva banda, no té cap títol dels grans i està en risc de no classificar-se per al pròxim Mundial.


Wind x-treme Tubularwind Blau comprar i ofertes a Bikeinn\nEl vent és una gorra multifuncional suthentic elàstic i transparent feta amb tela de Drytex Confort per a protegir-nos de la calor còmodament.\nWIND ofereix un assecat ràpid i excel·lent control d'humitat que manté la pell seca durant cada activitat a ;aire lliure.\nWind x-treme Tubularwind té la total garantia oficial de Wind x-treme. Com a distribuïdors oficials de Wind x-treme, tots els productes de ciclisme que trobaràs al catàleg online tenen 2 anys de garantia. A bikeinn seleccionem els productes de Roba home de la millor qualitat perquè puguis practicar esport amb el material idoni. Tenim una extensa varietat de productes de Tubulars entre la qual trobaràs el material que estàs buscant, i que t’ajudarà a practicar més esport amb total seguretat i confort.


El Niño arrasa Perú\nLes pluges i les allaus de fang deixen almenys 62 morts i 11 desapareguts\nL'Estat no està preparat per enfrontar aquesta mena de desastres\nDivendres, 17/03/2017 | Actualitzada 21/03/2017 - 09:31\nEvangelina Chamorro Díaz és el nom d'un miracle al Perú. Als 32 anys, i quan molts la donaven per perduda, va poder sobreviure a la força d'un riu de fang que la va arrossegar a prop del pont de l'antiga Panamericana Sud, als afores de Lima. Chamorro Díaz pot explicar el que és el Niño Costero, com es coneixen les inundacions i les intenses pluges en diverses regions d'aquest país que ja han provocat 62 morts, 11 desapareguts, 170 ferits, gairebé 8000 cases col·lapsades i milers d'afectats.\n“Huaicos”, va cridar Evangelina quan va veure venir un torrent i va destruir el corral de garrins que tenia amb el seu marit, Armando Rivera, al barri marginal de Navarra. El fang se la va emportar quan alimentava els animals. “Huaicos” és la paraula d'origen quítxua que més es repeteix en aquests moments a Lima i que resumeix un vell temor ancestral a les masses de fang i pedres que les pluges torrencials desprenen de les altures dels Andes i que, al caure als rius, fan que es desbordin i ho destrueixen tot al seu pas. Les xarxes socials es van alimentar de rumors apocalíptics. De telèfon a telèfon viatjaven missatges inenarrables. Es va arribar a parlar d'una pluja de 60 hores contínues a Lima. No van faltar els que van anticipar un càstig diví. El ministre de l'Interior, Carlos Basombrío, va haver de cridar a la calma i repudiar la “gent irresponsable” que creï “inquietud” entre la població.\nEl Niño Costero afecta les costes del Perú i l'Equador. Els factors són diversos segons els especialistes. D'una banda, hi incideix l'aigua de mar del nord peruà que s'evapora per les elevades temperatures i al condensar-se a la serra desencadena fortes tempestes. Les pluges també obeeixen a la humitat provinent de l'Amazònia. Un altre dels causants del desastre és el debilitament de l'anticicló del Pacífic Sud que porta els vents freds del sud. El Centre d'Operacions d'Emergència Nacional (COEN) va estimar que les precipitacions seguiran fins a finals d'abril per l'increment de la temperatura a la costa nord, que ha pujat sis graus sobre els valors habituals al mar.\nEl president, Pedro Pablo Kuczynski, s'ha mobilitzat juntament amb els seus ministres a les zones més afectades. Ha considerat que els danys són superables i l'Estat compta amb recursos per afrontar-los. Kuczynski ha reconegut responsabilitats del seu Govern i les administracions anteriors. No obstant, ha demanat tenir en compte els imponderables que desconcerten meteoròlegs i científics. “Ningú podia predir que, en un moment en què no hi ha un fenomen del Niño, hi podia haver pluges d'aquesta magnitud”. El Govern per ara no ha declarat l'estat d'emergència a nivell nacional, encara que sí que regeix en 11 regions de les 25 en què està dividit el país. Lima podria entrar aviat en aquesta última llista. La capital afronta seriosos problemes de proveïment d'aigua des de dimecres.\nEl cert és que els peruans no estaven preparats per al que ha passat. A la regió de Lambayeque, uns 673 quilòmetres al nord de Lima, moltes famílies han hagut d'abandonar les seves vivendes després que resultessin inundades per aigües pluvials i servides. “Els excrements entren a casa nostra”, va dir José Fernández Mejía a RPP, la principal ràdio del país.\nEl riu Rímac, que desemboca al Pacífic, es va desbordar al seu pas pel centre històric de Lima i va inundar el Parc de la Muralla al districte de Huachipa, a l'altura del pont Carapongo i a prop de la carretera Central que condueix a les regions del centre del país. Amb el riu Chillón va passar el mateix a l'altura del quilòmetre 24 de la carretera Panamericana.\nPROBLEMES A L'ECONOMIA\nLes inundacions i els 'huaicos' han trastornat l'economia de diferents regions. Els aliments han començat a pujar degut a la pèrdua de molts cultius i els problemes de comunicació i trasllat des d'altres zones del Perú.\n“El problema no radica tant en el fet que els rius i els rierols envaeixen les ciutats, sinó més aviat que les ciutats envaeixen els rius, i l'Estat, en tots els seus nivells, no té la capacitat institucional, organitzativa i material per prevenir-ho i per resoldre-ho quan es produeix”, assenyala Sinesio López, columnista de 'La República'. El problema més gran, al seu criteri, no són els desastres naturals sinó la capacitat de l'Estat per prevenir-los i resoldre'ls.\nTemes: Lima El Niño Inundacions Equador Perú Canvi climàtic Temporals


5ª edició del Dia de l’Emprenedoria del Sud de Catalunya - URV Emprèn\nInici / esdeveniments / Entitats, Urv Emprèn / 5ª edició del Dia de l’Emprenedoria del Sud de Catalunya\n5ª edició del Dia de l’Emprenedoria del Sud de Catalunya\nLa 5ª edició del Dia de l’Emprenedoria del Sud de Catalunya és una jornada pensada per al col·lectiu empresarial i emprenedor, i té com a finalitat principal abordar aspectes rellevants i d’interès per a les persones emprenedores, empresàries i properes al món de l’empresa. Vol ser un punt de trobada i una festa de l’emprenedoria de les comarques tarragonines. Organitzada pel conjunt d’entitats que formem part de la xarxa URV Emprèn, la seva seu té caràcter rotatori entre les diferents viles i ciutats del territori.\nL’organització d’aquesta cinequena edició correspon a la Diputació de Tarragona i a la Universitat Rovira i Virgili, que hem preparat un programa de gran valor per a tots els emprenedors i empresaris. La jornada tindrà lloc el proper dimarts 14 de juny a l’auditori Higini Anglès del Conservatori de la Diputació a Reus.\nConservatori de la Diputació a Reus\nCarrer de Llovera, 15\n« Beneficis de l’administració electrònica al teu negoci Copy\nFira IMEX-Impuls Exterior Tarragona »\nAnàlisi i gestió de dades amb excel\nAnglès de perfeccionament


saragatona: lectures d'estiu (casual i amb enigma)\nHem de fer intercanvi de llibres. Em demano aquest de Mario Conde, i canvi ofereixo un altre en el que el passat i el present també queden ben lligats - tot i que gens literariament - de la ma de la Sue Grafton (i la seva detectiu Kinsey Milhone).\nConfesso que he cercat la solució de l'enigma i el nom no em sonava de res. ejem.\nAvui ja no l'han encés. A més del meu post (que els ha afectat molt) es veu que a tots els diaris els han tret els colors. Avui.\nJo em pregunto si cal encendre-la cada nit, que nosaltres podem sopar sense més llum que la que dona la façana, a 5 illes de cases de distància.\nVeig que també has caigut en la xarxa estival que comporta lectures de misteri... és un misteri, he, he.\nT'he lincat i triat en una mena de cadena de recomanacions que m'han passat des d'un altre blog, sobre novel·la negra, per cert. Si dones un tomb per la Panxa veuràs com va la cosa. N'havia de mencionar cinc, és una mena de 'premi virtual', sense lucre, ep.\nSalinger? La veritat és que la fama del vigilant del camp de sègol sempre m'ha semblat una mica inflada, des del meu punt de vista subjectiu i restringit a l'àmbit literari personal.\nostres, tot i que dones moltes pistes jo no m'atreveixo a dir una resposta sense tenir la sensació de cagar-la...\nen fi, que el Tibau posa els jocs més fàcils... ja n'hi he respost dos... apa, i no és pas pel premi, eh\nun petó d'enyorança (catxis)\nHe anat a petar aquí venint des del blog La Tertúlia i m'agrada el que he vist...\nTornaré, de debó!\nCompletament disposat a l'intercanvi, xurri. I em sembla que continuarem amb més novel·les...\nJa veus, a Hemingway si que li sonava, però no en veia la gràcia. I és que això de la literatura i els gustos continua sent un misteri.\nI el misteri de la la llum i l'ombra em sembla que continuarà planant força temps en aquest país. Per cert, no els donis arguments, que encara diran que la il·l·luminació que proporcionen és un servei públic que estalvia el consum particular. Jesús, Maria i Josep!\nCada estiu (i també la resta de l'any) des de temps immemorial caic en el parany dels misteris i de la negritud, encara que aquest any més.\nMoltes gràcies pel premi, Julia. No sé si continuaré la cadena: em veig una mica incapaç de fer una tria... i els altres...?\nPremi! Sobre El Guardia, t´he de dir que no l'ha vaig acabar quan la vaig conmençar i ara ja no sé si algun dia reprendre la lectura.\nÉs veritat que no és fàcil, mar. jo no sabria respondre sense investigar una mica.\nAixí que tu també vols anar a Cornudella? ;-)\ni un altre petó d'anyorança (catxis!).\nGràcies per la visita i pel cpmplement, renton. Ara vaig a casa teva.\nEm sap greu que Hemingway matxaqui d'aquesta manera Salinger ja que trobo "El vigilant..." una novel·la a tenir en compte. Potser el que s'ha inflat és la llegenda al voltant de la seva obra pel fet que no publiqui des del 63 i que amb prou feines se l'hagi vist en els últims anys.\nPer cert Pere, gràcies per publicitar el meu blog!\nSóc innocent, i també H. És només ficció, xeno, en realitat és l'autor qui posa aquests paraules en el pensament de Hemingway. Un autor que, per altra banda, admira tant en Hemingway com en Salinger, tot i que sembla que va tenir els seus moments d'acostament i d'allunyament envers els dos.\nDe res, m'agrada passar pel teu bloc.


Digital Talent Overview - m4Social\nDigital Talent Overview\n15 juny @ 17:00 - 20:00\n« Formació WordPress esTICenllaçat per a la creació de pàgines web\nFormació WordPress esTICenllaçat per a la creació de pàgines web »\nVols estar al dia sobre els últims indicadors de l’estat del talent digital? El pròxim 15 de juny se celebra la presentació presencial del “Digital Talent Overview 2022”, l’informe anual de Barcelona Digital Talent que recull l’evolució de la bretxa de talent digital a Europa, Catalunya i Barcelona.\nEn aquesta sessió participarà Neil Harbisson, artista contemporani i cíborg, i Regina Llopis, especialista en intel·ligència artificial i presidenta del grup AIA, qui explicaran com la tecnologia està avançant i requereix de nou talent digital per a respondre a les demandes del mercat així com a la transformació de la societat.\nI, a més, coneixerem alguns de les dades més rellevants de l’informe com, per exemple, que en l’últim any la demanda de talent digital s’ha incrementat un 40% mentre que l’oferta de professionals digitals disponibles en el mercat sol ha ascendit a un 11%.\ntalent digital, tercer sector, transformació digital


Procés Constituent archivos - Blog de CJ\nNavega: Home » Procés Constituent\n9 April 2014 · per Cristianisme i Justícia · a Activisme i moviments socials, Democràcia, Economia, Entrevistes, Política\nEl poder real, certament, no està en els representants del poble però el poder tampoc és quelcom eteri. Des del moment en què el capitalisme s’ha quedat sense contrapoder a nivell global, s’han signat tres mil tres tractats internacionals, bilaterals o multilaterals afavorits per l’OMC. El capitalisme hiperregula, regula de forma severa però ho fa en funció d’uns interessos molt particulars que són contraris a l’interès general. Aquesta situació provoca que una multinacional pugui demanar a un govern democràtic quan el parlament legisla en contra dels interessos d’aquesta multinacional. Aquest és el problema principal ara. No és un problema eteri sinó de voluntat política. Sense voler fer simplificacions: tenim un elefant a l’habitació, i no volem veure l’elefant. Doncs hem encarar primer amb l’elefant, i quan ho expulsem, vigilar perquè els nous elefantitos no creixin massa. (more…)\nEl Procés Constituent és un dels diversos moviments i plataformes sorgits els últims anys a Espanya, arran de l’enorme convulsió que va suposar el Moviment 15M i l’anomenada Spanish Revolution. Compta amb l’adhesió de prop de 50.000 persones i desenes d’assemblees locals i grups sectorials de treball. Entre les seves demandes hi ha l’obertura d’un procés constituent a Catalunya que culmini amb la substitució de l’actual model econòmic, institucional i polític. Potser el que causa sorpresa i trenca més estereotips és que una de les seves impulsores vesteixi l’hàbit benedictí i jaloni contínuament amb múltiples referències bíbliques i teològiques els seus mítings i conferències. És Teresa Forcades, monja benedictina del Monestir de Sant Benet de Montserrat, que va ser definida en un extens reportatge que li va dedicar la BBC com a intel·lectual, d’esquerres, independentista, revolucionària i anticapitalista. Teresa és també doctora en Salut Pública per la Universitat de Barcelona i en Teologia per la Facultat de Teologia de Catalunya. (more…)\n24 February 2014 · per Neus Forcano · a Activisme i moviments socials


Paranoies RiKanna: Koe no Katachi, Ooima Yoshitoki (manga)\nKoe no Katachi, Ooima Yoshitoki (manga)\nHola! Un altre manga al bloc.\nTítol: Koe no Katachi\nSignificat del títol: Una veu silenciosa\nExtensió: 62 capítols (7 volums)\nFormat original: one-shot que va passar a ser manga llarg\nAdaptacions: anime (de pròxima aparició)\nAutor original: Ooima Yoshitoki\nAltres obres de l'autor/a: Mardock Scramble\nT'agradarà si: t'encanta el drama, vols un manga sobre segones oportunitats, desenvolupament de personatges...\nNi ho intentis si: no suportes el sentimentalisme tu quan llegeixes manga només vols divertir-te.\nLa Shoko Nishimiya és una estudiant de primària sorda i, que en anar a una nova escola, li faran bullying per això. Amb el pas del temps la cosa anirà a pitjor i s'anirà del col·legi, però l'assetjador més insidiós, el Shouya Ishida serà el que rebi aquesta vegada l'assetjament escolar.\nDesprés de molts anys d'aquest incident el Shouya encara no ha estat capaç de superar-ho i intentarà fer alguna cosa per acabar amb els seus remordiments.\nAquest és un manga que vaig començar a llegir fa relativament poc, de fet vaig llegir tot el que hi havia traduït d'una tirada i ja s'anunciava que estava entrant en els capítols finals. No recordo com el vaig trobar, però em va cridar molt l'atenció la sinopsi i per com havia causat polèmica pel tema del bullying cap a una persona amb una minusvalidesa. El cas és que en un principi només tenia intenció llegir del primer capítol que, encara que bastant obert, era un bon one-shot, així que es podia gaudir independentment. Tot i així com em va agradar molt vaig saber que seguiria llegint i em vaig enamorar del drama que impregna les pàgines.\nLa història és dramàtica en tot moment, així que si no us agrada el gènere podeu ignorar aquest manga. El cas és que és un no parar de situacions emotives, d'amistat, de seguir endavant, de perdonar-se els altres i a si mateix, de créixer... És veritat que en part si que peca una mica de ser exagerat, però com té la capacitat de ficar-te en tot el que està passant, de conèixer als personatges i entendre com són, és fàcil deixar-se portar sense analitzar, encara que de vegades acaba per ser molt optimista.\nPotser hi ha un intent de fer certa cosa bastant extrema per part de la Nishimiya que em va semblar una mica forçada, o almenys em va faltar una mica més d'informació del motiu, però a part d'això no he tingut més problemes en el nus.\nEl meu problema amb la història, com en tantes vegades, és el final. El cas és que m'ha encantat el desenvolupament en tot moment, tenia algun daltabaix de tant en tant, però en general la història no parava d'emocionar i interessar, així que esperava un final a l'altura. D'acord que tampoc és horrible i podria haver estat molt pitjor, però jo volia alguna cosa més dramàtica i sobretot que tanqués més un aspecte de la història.\nNo vull dir quin aspecte és, però per els que ho heu llegit simplement comentar que deixar obert aquest tros de la història és una cosa molt típica en els mangues on "això" no és el tema principal, però que a mi em fa molta ràbia. Potser fos un element arriscat i que si no s'hagués treballat bé hagués fet perdre l'essència de la història, però contínuament se'ns insinua així que l'autora podria haver estat responsable d'això i arreglar-ho de forma favorable.\nEl dibuix no és el típic així que destaca, almenys per a mi, positivament. Com sempre em canso de dir no m'interessa massa el tema, però en aquesta ocasió, encara que potser alguns no els agradi, a mi m'ha semblat un dibuix molt personal. A més el detall de les creus a la gent que el protagonista ignora també em semblava molt original.\nA més he de dir que és una història, que almenys a mi, em va enganxar una barbaritat i que quan em vaig quedar sense més que llegir esperava amb ànsies que m'actualitzessin.\nEls personatges és un dels punts que més m'ha agradat, perquè al llarg d'aquests set volums coneixem un munt de joves que arribaran a fer-se amics, alguns familiars i la majoria estan molt ben desenvolupats.\nEl que més em crida l'atenció és el protagonista. És a qui més coneixem, i el que veritablement creix al llarg del manga. Aquest no saber que fer per continuar endavant, que en un principi el trobem destrossat i com lentament va creixent i acceptant el seu passat van fer que pogués entendre molt a l'Ishida. Potser no sigui així amb la Nishimiya, però precisament la manca de comunicació és crucial, i aquesta incapacitat per entendre-la, per no tenir veu la fa un personatge interessant, perquè encara que moltes vegades no sapiguem que pensa, l'autora és capaç de crear un personatge sense diàlegs al qual arribem a conèixer en gran part.\nPerò no només ells dos, per mi els altres membres del grup d'amics també em van agradar. A diferència de molts que han llegit el manga, jo no odiava a ningú, incluides l'Ueno o la Kawai, de fet la primera m'agradava i fins a cert punt empatitzava amb ella, pel seu amor, el seu mal caràcter però en el fons no és tan mala persona (o aquesta és la impressió que m'ha donat).\nUn personatge que m'ha agradat molt és la germana de Shoko, per la seva obsessió amb fotografiar la mort, la seva relació complexa amb la seva mare, el seu esperit lliure. De fet la història de la família Nishimiya també em va semblar molt interessant.\nUn altre que destaca per mi és el noi que vol ser director de cinema (ho sento, jo i els noms no ens portem bé), m'encanta que s'autoproclami amic de l'Ishida i la inseguretat que sembla patir.\nResumint, un manga que tot fan del drama hauria de llegir. Si no us van les històries emotives, superar el passat, els problemes de comunicació entre els éssers humans, ignoreu-lo, però tot i així us recomano que almenys feu un cop d'ull al primer capítol, i que si aquest us convenç seguiu i sinó ho podeu deixar sense problema ja que en un principi no es pensava continuar.\nPer cert, han anunciat un anime així que el manga cobrarà popularitat i espero que així alguna editorial bondadosa es faci amb la llicència. Ho dic perquè se sentien rumors d'alguna editorial, i si es fes realitat ja us dic que em farien molt contenta.\nEl millor: drama, personatges, enganxa...\nEl pitjor: el final (no és que sigui dolent, però esperava més).\nPublicado por RiKanna en 14:37\nEtiquetas: koenokatachi, manga, ooimayoshitoki, opinió\nYurika 23 de noviembre de 2014, 2:18\ndoncs te molt bona pinta, aixi que segurament el llegire\nRiKanna 23 de noviembre de 2014, 11:06\nSí, a mi m'ha agradat molt ^^\nGràcies per coemntar.\n1. ¿Qué es una visual novel? (vídeo)\nCarta d'una desconeguda (més dues històries curtes...\nPink Flamingos, John Waters (pel·lícula)\nFahrenheit 451, Ray Bradbury (llibre)\nA través del sexo Libro I, Nayra Ginory (llibre)\nInés i l'alegria, Almudena Grandes (llibre)\nSolanin, Inio Asano (manga)\nMuv luv -Extra i Unlimited-, Age (visual novel)\nIt's a gift, Norman Z. McLeod (pel·lícula)\nDesafiament: 1001 llibres abans de morir\nEls meus moments consumistes 11\nClamp, Club de detectius, CLAMP (manga)\nLo que fue de ella, Gayle Forman (llibre)\nDesafiament: 1001 pel·lícules que has de veure aba...\nCàndid, o l'optimisme, Voltaire.


Presoners de guerra a la Val de Zafán | Aguaita.cat\nPresoners de guerra a la Val de Zafán\nper Antoni Royo , Tortosa, 30 de setembre de 2015 a les 13:30 |\nNo només el Valle de los Caídos es va beneficiar de l’ús de presos republicans en la seua construcció, també en el cas de la línia de la Val de Zafán el recurs als treballs forçats va ser determinant abans i després de la Guerra Civil.\nAmb la caiguda del front d’Aragó els primers mesos de 1938, l’exèrcit franquista s’apodera d’Alcanyís i Casp, i ràpidament determina la posada en marxa de la línia de tren per així consolidar els avanços territorials i transportar tropa i municions.\nUna placa d’un edifici de l’estació de Pinell de Brai recorda el pas de la Divisió Italiana XXIII de Marzo: "La División XXIII Marzo da qui passando sconfisse le orde marxiste Aprile XVI E.F". Per contra, cap placa homenatja la memòria dels presoners republicans en la construcció de la línia.\nA finals de 1935, entre Alcanyís i Xerta estava construïda tota l’esplanació de la via però faltava col·locar les travesses i els carrils. Tampoc hi havia cap estació. Segons l’historiador Fernando Mendiola, més de 2.700 captius van treballar en l’acabament de la línia entre 1938 i 1941. El tram entre Alcanyís i Valljunquera va entrar en servei el 12 d’abril de 1938. Els primers trens van arribar a Bot el 20 de maig i el 15 de juny a Pinell de Brai.\nLes condicions de construcció van ser força difícils. Segons un informe de 1940 citat pel Centre d’Estudis de la Terra Alta (CETA) en el seu article Incidència de la Guerra Civil: la Batalla de l’Ebre, les travesses es van col·locar directament sobre l’esplanació sense balast (pedres) i la urgència per transportar material de guerra a les estacions més avançades obligava a circular trens per trajectes que encara no estaven completats, cosa que provocava nombrosos accidents. L’informe recull que en una ocasió van haver-hi 13 descarrilaments de locomotores en 48 hores.\nGrup de presoners d’un Batalló Disciplinari de Soldats Treballadors a Xerta. Foto: http://arcangelbedmar.com/\nEls Batallons de Treballadors 66 i 69 hi treballaran durant la guerra, i un cop acabada la contesa serà el Batalló de Treballadors 163 i el Batalló Disciplinari de Soldats Treballadors 18 els que prendran el seu relleu. A més dels treballs de construcció, estos treballadors van ser utilitzats com un grup de ràpid desplaçament per reparar les destrosses ocasionades pels sabotatges i bombardejos. Amb dades de Mendiola, s’estima que un total de 23.895 treballadors forçats van ser ocupats en tasques ferroviàries a tot Espanya entre 1938 i 1957.\nTanmateix serà durant la Batalla de l’Ebre en què la línia cobra una importància estratègica en el tràfic de soldats i material militar. Gràcies a l’article del CETA sabem de la importància de la línia ferroviària pel comandament franquista: artilleria alemanya de 88mm situada prop de Bot protegia els voltants de la línia dels bombardejos republicans. Així, els atacs de La Gloriosa no van provocar en cap moment la inutilització total o parcial de la línia. Els desperfectes eren ràpidament reparats pels Batallons de Treballadors per assegurar la immediata circulació dels combois.\nLa vinyeta de Bardesano relata el sabotatge perpetrat per soldats republicans per tal d’emparar-se dels fusells que viatgen en tren per l’improbable trajecte entre Gandesa i Corbera d’Ebre.\nVinyeta de José Bardasano, La Batalla de l'Ebre,”La Rambla”, 11 d'octubre de 1938.\nPer últim, els trens servien per portar soldats al front però també per evacuar-ne els ferits. En el seu llibre Els brigadistes entre nosaltres, Àngela Jackson explica com les ambulàncies transportaven els ferits provinents del front de l’Ebre fins el túnel del Pradell de la Teixeta (Priorat) on eren classificats segons la gravetat: “Alguns passaven directament a la sala d’operacions del tren. Altres eren evacuats amb ferrocarril a diferents hospitals. Dins del túnel, els casos postoperatoris es transferien a un tren d’evacuació que podia transportar fins a dos-cents homes aptes per viatjar. Quan s’omplia, durant els períodes de combats més intensos, aquest tren de quatre vagons viatjava fins a Reus gairebé cada nit”.\nTren hospital. Foto: Desconegut\nEls franquistes també van instal·lar un equip quirúrgic als túnels de la línia de la Val de Zafán entre les estacions de Prat de Comte i Bot. Segons cita el CETA, l’alferes Javier de Ybarra, ferit el 10 d’agost de 1938 a la Serra de Pàndols, explica com: " ... desde las seis y media de la tarde en que caí herido, no pude llegar al primer equipo quirúrgico situado en uno de aquellos túneles del ferrocarril de Prat de Comte, hasta pasada la media noche ... "\nPer tancar volem recordar que el proper dissabte 21 de novembre se celebrarà a Tortosa la II Jornada d’ Arqueologia i Patrimoni de la Guerra Civil al Front de l’Ebre, en què es presentaran diverses experiències obtingudes de l’exhumació de fosses comunes de la Guerra Civil.\nA voltes amb la memòria, batalla de l'Ebre, guerra civil